Лей къатемыхьэн папщIэ
Тутнакъэщым ис цIыхум хьэзабрэ цIыхугъэншагъэрэ, пудынынгъэрэ лейрэ кIэлъызэрамыхьэнымкIэ европей комитетым (ЕКПП) и лIыкIуэ гуп щы Iащ Урысейм Тезырхэр егъэпшынынымкIэ и федеральнэ къулыкъум и управленэу КъБР-м щыIэм и IуэхущIапIэхэм.
ЕКПП-м и лIыкIуэхэу Гусейнов ЛатIиф, Рашкаускас Витаутас, Дефинис-Гоянович Марие, Фойле Жанет сымэ зыщагъэгъуэзащ хабзэм ебэкъуауэ зыхуагъэфащэхэр, ягъэкъуаншэхэр, суд зытращIыхьахэр зэраIыгъ щIыкIэм. Абыхэм зрагъэлъэгъуащ тутнакъэщым щызекIуэ хабзэр зымыгъэзащIэр пIалъэкIэ щаIыгъ пэшхэр, къыщакIухь пщIантIэхэр, шхапIэхэр, я пэшхэр. КъищынэмыщIауэ, комиссэм хэтхэр еплъащ тхьэусыхафэр зейхэм я тхылъхэм, медицинэ дэфтэрхэм, ягъэтIысахэм епсэлъащ.
ИужькIэ ЕКПП-м и лIыкIуэхэр IущIащ КъБР-мкIэ УФСИН-м и унафэщI къэрал кIуэцI къулыкъум и полковник Мэржэхъу Мухьэмэд. Ахэр куэдым тепсэлъыхьащ.
КъБР-м щыIэ УФСИН-м и пресс-IуэхущIапIэ.
